
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1325 

28 Ιουνίου 1999 


ΑΠΟΦΑΣΕΙΣ 

Αριθ.4631 

Έγκριση Οργανισμού Εσωτερικής Υπηρεσίας Δήμου 
Αλιάρτου Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Εχοντας υπόψη: 

1. - Τις διατάξεις του άρθρου 12 του Ν. 1188/81. 

2. -Τις διατάξεις των άρθρων 241 και 242του Ν.1188/81. 

3. - Τις διατάξεις του άρθρου 67 του Ν. 1416/84. 

4. - Τις διατάξεις των Προεδρικών Διαταγμάτων 
37α/1987 και 22/1990. 

5. - Τις διατάξεις των άρθρων 34, 35, 36 και 38 του 
Ν.2190/1994. 

6. -Τις διατάξεις του άρθρου 32του Ν.2508/1997. 

7. -Τις διατάξεις του άρθρου 18του Ν.2539/1997. 

8. - Την Εισηγητική έκθεση και το σχέδιο Ο.Ε.Υ της Ομά¬ 
δας εργασίας του Νομού Βοιωτίας που συστήθηκε με την 
10675/9-6-98 απόφαση του Γενικού Γραμματέα Περιφέ¬ 
ρειας Στερεάς Ελλάδας. 

9. - Την 47/1999 απόφαση του Δημοτικού Συμβουλίου 
Αλιάρτου περί κατάρτισης και ψήφισης του Οργανισμού 
Εσωτερικής Υπηρεσίας του Δήμου, αποφασίζουμε: 

Εγκρίνουμε την 47/1999 απόφαση του Δημοτικού Συμ¬ 
βουλίου Αλιάρτου με την οποία καταρτίζει και ψηφίζει τον 
Οργανισμό Εσωτερικής Υπηρεσίας του Δήμου όπως πα¬ 
ρακάτω: 

ΚΕΦΑΛΑΙΟ Α: ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΥΠΗΡΕΣΙΩΝ 

ΑΡΘΡΟ: ΔΙΑΡΘΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του ΔΗΜΟΥ ΑΛΙΑΡ- 
ΤΟΥ κατανέμονται στις εξής διοικητικές ενότητες. 

1 .ΔΙΕΥΘΥΝΣΗ ΔΙΟΙΚΗΤΙΚΩΝ-ΟΙΚΟΝΟΜΙΚΩΝ-ΤΕΧΝΙ- 
ΚΩΝ ΥΠΗΡΕΣΙΩΝ 

α) Τμήμα Διοικητικών και Οικονομικών Υπηρεσιών 

β) Τμήμα Τεχνικών Υπηρεσιών και περιβάλλοντος 

Στο Τμήμα Διοικητικών και Οικονομικών υπηρεσιών θα 
υπαχθούν. 

Α)Το γραφείο Δημοτικής Κατάστασης και Διαχείρισης 
αγροτικών θεμάτων 

Β)Το γραφείο Προσωπικού και Μισθοδοσίας 

Γ)Το Ταμείο-Προϋπολογισμός-Διαχείριση Δαπανών 

Δ)Το γραφείο Εσόδων και Δημοτ.Περιουσίας-Προμή- 
θειες-Αποθήκη 


Ε)Το γραφείο Πρωτοκόλλου-Αρχείο-Γραμματειακής 
στήριξης υπηρεσιών και Ν.Π.Καθαριότητα κτιρίων. 

ΣΤ)Το γραφείο υποστήριξης αιρετών οργάνων {Δημοτι¬ 
κό Συμβούλιο-Δημαρχιακή Επιτροπή) χορήγηση αδειών. 

• Στο Τμήμα Τεχνικών Υπηρεσιών και Περιβάλλοντος 
θα υπαχθούν: 

Α)Το γραφείο μελετών, κασκευής και Επίβλεψης Τεχνι¬ 
κών Εργων. 

Β)Τα Συνεργεία επισκευής και συντήρησης Σχολικών 
κτιρίων, Ηλεκτροφωτισμοϋ. Η/Μ έργων, Υδρευσης και 
Αποχέτευσης. 

Γ)Τα Συνεργεία Πρασίνου, Καθαριότητας, κοιμητηρίων, 
Δημοτικής Συγκοινωνίας (μεταφορά μαθητών), σήμανση 
οδών κ.λ,π. 

ΑΡΘΡΟ 2: ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ. 

2.1 Γραμματειακή Υποστήριξη Αιρετών Οργάνων 

1. Γραμματεία Δημάρχου - Αντιδημάρχου - Δημόσιες 
Σχέσεις- Ενημέρωση Δημοτών. 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Δημάρχου. 

• Ρύθμιση συναντήσεων και επικοινωνίας του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση προσωπικού αρχείου εγγράφων του Δημάρχου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφου που πρέπει να 
υπογράφουν από το Δήμαρχο και μέριμνα για την υπο¬ 
γραφή και τη διεκπεραίωσή τους. 

• Τήρηση αρχείου αποφάσεων Δημάρχου. 

• Εκτέλεση κάθε διοικητικής υποστήριξης που ανατίθε¬ 
ται από τον Δήμαρχο και η οποία δεν ανήκει στην αρμο¬ 
διότητα των υπολοίπων υπηρεσιών. 

• Διεκπεραίωση κάθε υπόθεσης που αναθέτουν οι Ανπ- 
δήμαρχοι στα πλαίσια των αρμοδιοτήτων τους. 

• Φροντίδα για τις Δημόσιες Σχέσεις του Δήμου. 

• Πληροφόρηση των δημοτών για κάθε δραστηριότητα 
του Δήμου. 

• Ενημέρωση των δημοτών για τα δικαιώματα τους και 
τις ενέργειες που απαιτούνται για τη διεκπεραίωση των 
υποθέσεώντους καθώς και ο εφοδιασμός τους με τα απα¬ 
ραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
των δημοτών. 

2. Γραμματεία Δημοτικού Συμβουλίου, Δημαρχιακής 
Επιτροπής, Επιτροπών Δημοτικού Συμβουλίου, Τοπικών 
συμβουλίων. 

• Κατάρτιση σε συνεργαοία με τον πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το χρό¬ 
νο/τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Δ.Σ των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

• Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων, την υπάρξη των κατάλλη¬ 
λων μέσων κλπ. 

• Τήρηση πρακτικών κατά τη διάρκεια των συνεδριάσε¬ 
ων. 

• Τηρηση αρχείου πρακτικών και αποφάσεων του Δ.Σ. 

• Δακτυλογράφηση/αναπαραγωγή αποφάσεων του Δ.Σ. 
και αποστολή τους στην Υπηρεσία Τ.Α· της Περιφέρειας, 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δημοτικό Συμβούλιο προς λήψη οριστικής απόφασης 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή και τις μόνιμες και έκτα¬ 
κτες επιτροπές που συνιστά το Δημοτικό Συμβούλιο (ενη¬ 
μέρωση για τα θέματα και τον χρόνο κάθε συνεδρίασης, 
διανομή εισηγήσεων προς τα μέλη των Επιτροπών τήρη¬ 
ση πρακτικών, τήρηση αρχείου πρακτικών, δακτυλογρά¬ 
φηση/ αναπαραγωγή εισηγήσεων κλπ.). 

• Τηρηση αρχείου εκπροσώπων του Δήμου σε διάφο¬ 
ρους φορείς και όργανα Φροντίδα για την αποστολή 
στοιχείων προς τους προηγούμενους εκπροσώπους, επι¬ 
κοινωνία, παραλαβή και εσωτερική διεκπεραίωση των εκ¬ 
θέσεων των εκπροσώπων προς το Δήμο. 

3.2. Λειτουργίες Γραμματειακής Υποστήριξης και Διοι¬ 
κητικής Μέριμνας των Υπηρεσιών. 

• Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχομένων από το Δήμο εγγράφων. Διεκπεραί¬ 
ωση/ αποστολή των εγγράφων αυτών στους αποδέκτες, 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρεσιών 
του Δήμου (τηλεφωνικό κέντρο, τέλεξ, φαξ. ασφάλεια κτι¬ 
ρίων, καθαριότητα κτιρίων γραφείων, λειτουργία κυλικεί¬ 
ων, φωτοαντιγραφήσεις, εξωτερικές και εσωτερικές ερ¬ 
γασίες διακίνησης εγγράφων κλπ.). Για το σκοπό αυτό 
αξιοποιούνται κλητήρες, τηλεφωνητές, φύλακες, καθαρί¬ 
στριες κλπ. στους οποίους κατανέμονται αρμοδιότητες 
για τα επί μέρους κτίρια εγκατάστασης των υπηρεσιών 
του Δήμου. 

3.3. Δημοτική Κατάσταση. 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 


• Τήρηση για κάθε οικογένεια, ιδιαίτερου φακέλου με 
τα σχετικά δικαιολογητικά και αρχείου αποφάσεων μετα¬ 
βολών στα δημοτολόγια. 

• Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των οχεπκών με τους δη¬ 
μότες διατάξεων του Δημοτικού/Κοινοτικού Κώδικα, του 
Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γόμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, μεταβο¬ 
λή Θρησκεύματος κλπ.), σύμφωνα με τις ισχύουσες θε¬ 
σμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών (π.χ. 
ΕΣΥΕ) για τις γεννήσεις, γόμους, θανάτους που συνέβη- 
σαν στην περιφέρεια του Δήμου. 

• Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων/ αρχείων που τηρούνται στα Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων. τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

• Έκδοση των αναγκαίων πιστοποιητικών για την εισαγω¬ 
γή των ενδιαφερομένων στις διάφορες στρατιωτικές αχολες. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γάμων. 

3.4. Διαχείριση Αγροτικών θεμάτων. 

• Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Διεύ¬ 
θυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων και δηλώσεων κλπ). 

3.5. Χορήγηση Αδειών Καταστημάτων. 

Διοικητική Υποστήριξη των κάτωθι αρμοδιοτήτων του 
Δήμου: 

• Χορήγηση αδειών ίδρυσης και λειτουργίας όλων ίων 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

• Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους Α.Ν. 445/1937 και 
446/1937. 

• Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

• Χορήγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλεπονται από 
αστυνομικές διατάξεις και δεν υπάγονται στις διατάξεις 
του Ν. 2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

• Τήρηση αρχείου των αδειών καταστημάτων υγειονο¬ 
μικού ενδιαφέροντος. 

3.6. Λειτουργίες Διαχείρισης Θεμάτων Παιδείας - Αθλη¬ 
τισμού. 

1. Διαχείριση θεμάτων Δημοτικής Επιτροπής Παιδείας 
και Σχολικών Επιτροπών. 

• Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/θμιας Εκπαίδευσης και της Δημοτικής Επιτροπής Παι¬ 
δείας. 

• Διοικητική υποστήριξη της Δημοτικής Επιτροπής Παι¬ 
δείας. 

• Συνεργασία με την Τεχνική υπηρεσία για την κατα¬ 
γραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέση 
με συντηρήσεις, ανεγέρσεις, προσθήκες αιθουσών, επε¬ 
κτάσεις χώρων στα υπάρχοντα σχολεία, αγορές οικοπέ¬ 
δων νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παραλα¬ 
βή των χρημάτων. 

2. Αθλητισμός. 

• Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες. 

• Καταγραφή και αξιολόγηση των υπαρχόντων αθλητι¬ 
κών χώρων - εγκαταστάσεων μέριμνα για την καλή λει¬ 
τουργία και τη βελτίωση της αθλητικής υποδομής (χώροι, 
γυμναστές, όργανα). 

• Οργάνωση λειτουργία προγραμμάτων Μαζικού 
Αθλητισμού. 

• Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

• Διοργάνωση αθληπκών συναντήσεων. 

3.7. Λειτουργία Διοικητικής υποστήριξης Νομικών Προ¬ 
σώπων 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Δημάρχου και Δημ. Συμβουλίου κλπ.) που εί¬ 
ναι αναγκαίες για τη λειτουργία των ΝΠΔΔ του Δήμου. Συ¬ 
νεργασία με τις διοικήσεις και τις υπηρεσίες των ΝΠΔΔ 
και το Οικονομικό Τμήμα για θέματα οικονομικής διαχεί 
ρισηςτων ΝΠΔΔ. 

3.8. Λειτουργίες Οικονομικών Υπηρεσιών. 

Α. Προϋπολογισμοί - Απολογισμοί - Οικονομική παρακο¬ 
λούθηση 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λειτουργίας των υπηρεσιών του Δήμου και 
των αντίστοιχων προϋπολογισμών εσόδων του Δήμου. 

Παρακολούθηση της εξέλιξης των προηγουμένων προ¬ 
ϋπολογισμών και τήρηση των σχετικών διαδικασιών και 
αρχείων. Εξαγωγή των αποκλίσεων μεταξύ προϋπολογι- 


σθέντων και απολογιστικών μεγεθών. Ερμηνεία των απο¬ 
κλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Τήρηση των βιβλίων και αρχείων του λογιστικού συ¬ 
στήματος των ΟΤΑόπως εκάοτοτε ισχύει. 

• Τήρηση του νέου διπλογραφικού λογιστικού συστή¬ 
ματος των ΟΤΑ από της εφαρμογής του. 

• Τήρηση του Μητρώου Παγίων. 

• Σύνταξη οικονομικών καταστάσεων. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού, περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

Β. Διαχείριση Εσόδων. 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τ έλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας 

• Ελεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου¬ 
μένων φόρων, εισφορών, τελών, δικαιωμάτων κλπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεα. 

• Κατάρτιση βεβαιωτικών καταλόγων υπόχρεων και 
αντιστοίχων οφεϊλομενων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές τιον υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντίστοιχων διαδικασιών και έκδοση βε¬ 
βαιώσεων/ αδειών που σχετίζονται με την είσπραξη δια¬ 
φόρων τελούν, δικαιωμάτων η εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κλπ. 

Γ. Δημοτική Περιουσία - Κληροδοτήματα 

• Τήρηση αρχείου της δημοτικής ακίνητης περιουσίας. 

• Μέριμνα για την αξιοποίηση/ εκμετάλλευση της δη¬ 
μοτικής ακίνητης περιουσίας (μισθώσεις, κατάρτιση σχε¬ 
τικών συμβάσεων κλπ ). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

Δ. Διαχείριση Δαπανών - Προμήθειες 

• Παραλαβή των κάθε φύσης παραστατικών που απαι- 

τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχοςτωνπροηγουμένωνπαραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείωνπου ζητούνται από Δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου, και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βή· 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κλπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

Ε. Θέματα Προσωπικού - Μισθοδοσίας 

• φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ. του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικού του Δήμου, με οποιαδήποτε σχέ¬ 
ση εργασίας, σύμφωνα με τις εκάστοτε ισχύουσες διατά¬ 
ξεις- 

• Τήρηση των μητρώων καιφακελλωντου προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους ματαβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες 
κλπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου, 

• Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κλπ.) προς το προ¬ 
σωπικό του Δήμου που αφορούν την υπηρεσιακή του κα¬ 
τάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 


ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

• Ελεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Ταμείο για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

ΣΤ. Διαχείριση Ταμείου 

• Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

• Παραλαβή των χρηματικών ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιριών). 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσε¬ 
ων υπέρ τρίτων που αντιστοιχούν στα επιμέρους εντάλ¬ 
ματα πληρωμής. 

• Διενέργεια εισπράξεων αντίστοιχων οφειλών προς το 
Δήμο Έκδοση αντίστοιχων γραμματίων εισπράξεως και 
σχετική ενημέρωση του περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου γι τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσόδου. 

• Έκδοση και μέριμνα για την κοινοποίηση ατομικών ή 
ειδικών προσκλήσεων προς τους οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

• Τήρηση φυσικού ταμείου στα γραφεία του Δήμου 

• Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου 

• Παροχή κάθε είδους στοιχείων που ζητούνται από Δη¬ 
μόσιες/ Ελεγκτικές υπηρεσίες σύμφωνα με τις διαδικα¬ 
σίες που ισχύουν εκάστοτε. 

3.9. Λειτουργίες ειδικής υπηρεσίας (δημοτική αστυνο¬ 
μία) 

• Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

ΑΡΘΡΟ 4ο: ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

4.1 Προγραμματισμός Τεχνικών Έργων. 

• Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Δήμου ως προς την εκτέλεση νέων τε¬ 
χνικών έργων στην περιοχή του Δήμου την εκτέλεση ερ¬ 
γασιών συντήρησης της υφιστάμενης κοινόχρηστης 
υποδομής και τις εργασίες των λοιπών τομέων της Τεχνι¬ 
κής Υπηρεσίας. 

• Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων που 
αναλαμβάνει ο Δήμος και εργασιών των λοιπών τομέων 
της Τεχνικής Υπηρεσίας και καθορισμός προϋποθέσεων 
υλοποίησης {χρονοδιάγραμμα, τεχνικός εξοπλισμός, αν¬ 
θρώπινο δυναμικό, πόροι κλπ.). 

• Παρακολούθηση υλοποίησης προηγούμενου προ¬ 
γραμματισμού και τήρηση απολογιστικών και στατιστι¬ 
κών στοιχείων. 

• Προγραμματισμός προμηθειών του Δήμου και εισή¬ 
γηση της σκοπιμότητάς τους σε συνεργασία με την Οικο¬ 
νομική Υπηρεσία. 

4.2. Μελέτες/επιβλέψεις τεχνικών έργων 

• Εισήγηση για τη σκοπιμότητα ανάθεσης συγκεκριμέ¬ 
νων μελετών τεχνικών έργων σε τρίτους εκτός του Δήμου 
(προμελέτες, προκαταρκτικές μελέτες,οριστικές μελέ¬ 
τες, μελέτες εφαρμογής) 

• Κατάρτιση προδιαγραφών μελετών και τήρηση των 
διαδικασιών ανάθεσης συγκεκριμένων μελετών σε τρί¬ 
τους (Σύνταξη διακηρύξεων, τευχών προδιαγραφών, 
αξιολόγηση εκδηλώσεων ενδιαφέροντος, εισήγηση σχε¬ 
τικών αποφάσεων, σύνταξη συμβάσεων κλπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδικα¬ 
σιών παρακολούθησης ελέγχου και παραλαβής των Με¬ 
λετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα εκτε- 
λεσθούν με αυτεπιστασία είτε για έργα που θα ανατεθούν 
σε τρίτους, στις περιπτώσεις που αποφασίζεται η εκπό¬ 
νηση μελετών από τις υπηρεσίες του Δήμου. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους 

• Κατάρτιση προδιαγραφών τεχνικών έργων και τήρη¬ 
ση των διαδικασιών ανάθεσης έργων σε τρίτους (δημο- 
πρατήσεις, αξιολόγηση προσφορών, εισήγηση σχετικών 
αποφάσεων, σύνταξη συμβάσεων κλπ.). 

• Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. Τήρηση των διαδι¬ 
κασιών παρακολούθησης και ελέγχου εκτέλεσης και πα¬ 
ραλαβής τεχνικών έργων από ποιοτικής, ποσοτικής άπο¬ 
ψης και συμβατικής άποψης. 

• Φροντίδα για την παρακολούθηση και τήρηση της νο¬ 
μοθεσίας που έχει σχέση με την ανάθεση, παρακολούθη¬ 
ση, εκτέλεση και παραλαβή μελετών και τεχνικών έργων. 

• Εκτέλεση κάθε φύσης σχεδιαστικών εργασιών για τις 
ανάγκες της Υπηρεσίας. 

4.3. Συγκρότηση - προγραμματισμός - παρακολούθηση 
των Συνεργείων του Τμήματος. 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τμήματος περιλαμβάνουν: 

• Συγκρότηση, οργάνωση, συντονισμό και γενικά διοί¬ 
κηση των συνεργείων του Τμήματος. 

• Ετοιμασία του Προγράμματος Δράσης των Συνεργεί¬ 
ων (καθορισμός αναγκαίων έργων, συντηρήσεων, επεμ¬ 
βάσεων, καθορισμοί προτεραιοτήτων κλπ.). 

• Ανάλυση του προηγούμενου προγράμματος για τον 
καθορισμό των αναγκών του κάθε Συνεργείου σε τεχνικό 


εξοπλισμό, εργαλεία, ανθρώπινο δυναμικό κατά ειδικότη¬ 
τες, ποσότητες υλικών κατ είδος κλπ. 

• Επίβλεψη από διοικητική και τεχνική άποψη των ερ¬ 
γασιών που εκτελούν τα συνεργεία. 

• Συγκρότηση οργάνωση και διοίκηση συνεργείων αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

• Φροντίδα για την στελέχωση και την εκπαίδευση του 
προσωπικού του κάθε Συνεργείου. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασιών. 
Επίβλεψη εργασιών που εκτελούνται από συνεργεία τρί¬ 
των από τεχνική και χρονική άποψη. 

• Μέριμνα για την έγκαιρη προμήθεια των υλικών των 
εργασιών που εκτελείτο κάθε Συνεργείο. 

• Χειρισμός και φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο Συνεργείο, 

Α. Συνεργείο Τεχνικών "Εργων 

• Κατασκευή, επισκευή, συντήρηση, διακόσμηση και 
εξοπλισμός των κτιρίων και εγκαταστάσεων του Δήμου 
καθώς και γενικά των κτιρίων και εγκαταστάσεων που 
αναλαμβάνει να κατασκευάσει, επισκευάσει ή συντηρή¬ 
σει ο Δήμος. 

• Επισκευή, συντήρηση έργων οδοποιίας και λοιπών 
έργων υποδομής (κατασκευές κόμβων και διαβάσεων, γε¬ 
φυρών, ανππλημμυρικών έργων, διευθετήσεις και καλύ¬ 
ψεις ρεμάτων κλπ.). 

• Επισκευή, συντήρηση έργων διαμόρφωσης υπαί¬ 
θριων χώρων (π.χ.πεζόδρομοι, πλατείες, παιδικές χαρές, 
αθληπκοί χώροι κλπ). 

Β. Συνεργείο Ύδρευσης - Αποχέτευσης 

• Φροντίδα καλής λειτουργίας και συντήρησης του συ¬ 
στήματος ύδρευσης/ αποχέτευσης. 

• Καταμέτρηση της κατανάλωσης νερού και ενημέρω¬ 
ση με τα σχετικά στοιχεία της οικονομικής Υπηρεσίας. 

Γ. Συνεργείο Καθαριότητας 

• Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Δήμου (δρόμοι, πλατεί¬ 
ες, χείμαρροι, πάρκα κλπ.). 

• Εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενα από οικίες, κα¬ 
ταστήματα, επιχειρήσεις, κοινόχρηστους χώρους). 

Δ. Συνεργείο Πρασίνου 

Εκτέλεση εργασιών ανάπτυξης πρασίνου δηλαδή συ¬ 
ντήρησης, καθαριότητας, φυτοπροστασίας, βελτίωσης 
και επέκτασης των χώρων πρασίνου καθώς και των υπαί¬ 
θριων χώρων γενικότερα μέσα στα όρια του Δήμου (πάρ¬ 
κα. κήποι, άλση, παιδικές χαρές, δενδροστοιχίες, παρτέ¬ 
ρια κλπ). 

Ε. Συνεργείο ηλεκτροφωτισμού, σήμανσης οδών 

Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν: 

• Την επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
κοινοχρήστων υπαιθρίων χώρων του Δήμου καθώς και 
του φωτισμού για την ανάδειξη των δημοτικών κτιρίων, 
μνημείων και αρχαιολογικών χώρων της περιοχής του Δή¬ 
μου. 

• Την επέκταση, συντήρηση και επισκευή της σήμαν¬ 
σης και διαγράμμισης οδών για τη ρύθμιση της κυκλοφο¬ 
ρίας στην περιοχή του Δήμου. 

• Την εγκατάσταση και συντήρηση κάθε είδους πληρο¬ 
φοριακών πινακίδων στην περιοχή του Δήμου (πινακίδες 
ονομασίας οδών και πλατειών, αρίθμησης κτιρίων, παρο- 


17120 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χής πληροφοριών σε θέματα του Δήμου, στάσεων συ¬ 
γκοινωνιακών μέσων κλπ.). 

• Την τοποθέτηση και συντήρηση προστατευτικών μέ¬ 
σων για την ασφάλεια της κυκλοφορίας των οχημάτων και 
των πεζών. 

ΣΤ. Συνεργείο νεκροταφείου 

Εκτέλεση εργασιών που περιλαμβάνουν; 

• Την συντήρηση, κατασκευή τάφων και τη συντήρηση 
της τεχνικής υποδομής και του πράσινου στους χώρους, 
τα κτίρια και γενικά στις εγκαταστάσεις του νεκροταφεί¬ 
ου. 

• Την καθαριότητα, ευπρέπεια, διακόσμηση κλπ. στους 
χώρους του νεκροταφείου. 

• Ταφές / εκταφές. 

• Τη φύλαξη του νεκροταφείου. 

Ζ. Λειτουργία λεωφορείου (μεταφορά μαθητών κλπ.). 

ΚΕΦΑΛΑΙΟ Β: ΔΙΟΙΚΗΤΙΚΗ ΕΞΥΠΗΡΕΤΗΣΗ 
ΤΩΝ ΔΗΜΟΤΩΝ ΑΠΟΚΕΝΤΡΩΣΗ ΥΠΗΡΕΣΙΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

ΑΡΘΡΟ; ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ 
ΥΠΑΛΛΗΛΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ, 

Με σκοπό την διοικητική εξυπηρέτηση των δημοτών 
των δημοτικών διαμερισμάτων ανατίθεται σε δημοτικούς 
υπαλλήλους της κατηγορίας Δ.Ε. η περιοδική απασχόλη¬ 
σή τους στα Δημοτικά Διαμερίσματα. 

Η ανάθεση γίνεται με απόφαση του Δημάρχου που λαμ- 
βάνεται εντός του Ιανουάριου κάθε έτους. 

Οι αρμοδιότητες του Τοπικού Συμβουλίου καθορίζονται 
με απόφαση του Δημοτικού Συμβουλίου. 

Η απόφαση του Δημάρχου θα καθορίζει: 

• Τους συγκεγκριμένους υπαλλήλους και τα Δημοτικά 
διαμερίσματα στα οποία θα απασχολούνται. 

• Τη συχνότητα απασχόλησής τους σε κάθε Διαμέρισμα. 

• Το ωράριο απασχόλησής τους. 

• Τα καθήκοντάτους. 

• Τυχόν άλλα σχετικά ζητήματα. 

ΑΡΘΡΟ 6: ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ 
ΔΙΑΜΕΡΙΣΜΑΤΑ. 

Στα δημοτικά Διαμερίσματα μετά από απόφαση του Δη¬ 
μοτικού Συμβουλίου είναι δυνατό να λειτουργούν αποκε¬ 
ντρωμένα Γραφεία (άρθρα 122.135 Π.Δ.410/95). 

ΚΕΦΑΛΑΙΟ Γ: ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ 
ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΥ 

ΑΡΘΡΟ : ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ 
ΔΙΕΥΘΥΝΣΕΩΝ 

Οι προϊστάμενοι των διευθύνσεων, προΐστανται των 
τμημάτων και των γραφείων που υπάγονται στην αρμο¬ 
διότητα τους. 

- Παρακολουθούν την άσκηση των αρμοδιοτήτων και 
των καθηκόντων τους, σε όλες τις βαθμίδες αυτών, κα¬ 
θώς αυτά ορίζονται σύμφωνα με τις γενικές διατάξεις του 
Νόμου και τα όσα με λεπτομέρειες ορίζονται στον παρό¬ 
ντα Οργανισμό. 

- Παρακολουθούν την ενδιαφέρουσα τους Ο.Τ.Α., νο¬ 
μοθεσία και νομολογία γενικά και ενημερώνουν τις Δημο¬ 
τικές Υπηρεσίες και τον Δήμαρχο πάνω ο αυτές. 

- Ενημερώνονται πάνω σε κάθε εισήγηση που γίνεται 
από όλα τα τμήματα και γραφεία στον Δήμαρχο, ελέγχουν 
όλα τα ενεργού μένα έγγραφα αυτών και μονογράιρου ν τα 
σχέδιά τους (όλα τα έγγραφα του Δήμου, μηδέ εξαιρου- 
μένων και των καταστάσεων, συντάσσονται και μονογρά- 


φονται απ' τον καθ’ ύλην αρμόδιο υπάλληλο). 

- Εισηγούνται στον Δήμαρχο τη λήψη των ενδεδειγμέ- 
νων μέτρων με σκοπό τον συντονισμό των επιμέρους 
ενεργειών των υπηρεσιών του Δήμου. 

- Συνεργάζονται με τις υπηρεσίες του Δήμου, σε όσες 
περιπτώσεις τούτο επιβάλλεται για την προώθηση νομο¬ 
θετημένων διαδικασιών, όπως π.χ. πρόγραμμα εκτελε¬ 
στέων έργων, λογοδοσία κλπ. και σε όσες θεωρείται ανα¬ 
γκαίο για την εύρυθμη λειτουργία τους γενικότερα. 

- Ασκούν τις από το Νόμο ή τις με εξουσιοδότηση ανατι¬ 
θέμενες σε αυτούς λοιπές αρμοδιότητες. 

- Παρακολουθούν τις έρευνες, τις μελέτες και τα ειδικά 
σεμινάρια που γίνονται πάνω σε οργανωτικά θέματα, με 
σκοπό την αποδοτικότητα των Δημοτικών Υπηρεσιών και 
την παροχή μεγαλύτερης και σωστότερης υπηρεσιακής 
προσφοράς προς τους πολίτες. 

- Επιμελούνται την υλοποίηση των παρεχόμενων νέων 
αρμοδιοτήτων στο Δήμο παρέχοντας σε πρώτο στάδιο, 
ουσιαστική βοήθεια και συμπαράσταση στις υπηρεσίες 
του Δήμου, στις οποίες και ανατίθενται. 

- Κάτω από την παρούσα σύνδεση των υπηρεσιών και 
του προσωπικού του Δήμου, ως και τις ισχύουσες οικείες 
διατάξεις, καταρτίζουν σε δεύτερο βαθμό, τις εκθέσεις 
υπηρεσιακής ικανότητας του προσωπικού του Δήμου. 

- Μεριμνούν για την καλλιέργεια πνεύματος συνεργα¬ 
σίας και εμπιστοσύνης, στις μεταξύ των υπαλλήλων σχέ¬ 
σεις. 

- Επιμελούνται τη διατήρηση ομαλών και αποδοτικών 
υπηρεσιακών σχέσεων, ανάμεσα στο Δήμο και τις με αυ¬ 
τόν συναλλασσόμενες υπηρεσίες και Οργανισμούς. 

- Επισημαίνουντιςτυχόνπαρατηρούμενες ατέλειες στη 
λειτουργία των υπηρεσιών του Δήμου και εισηγούνται 
στον Δήμαρχο την επιβολήν των. κατά την γνώμη τους, 
αναγκαίων μεταβολών και την έκδοση των απαραίτητων 
γραπτών οδηγιών. 

- Σε συνεργασία με τους αρμόδιους παράγοντες και φο¬ 
ρείς του Δήμου, μεθοδεύουν και εισηγούνται συστήματα 
ενημέρωσης των κατοίκων, σχετικά με τις υποχρεώσεις 
που έχουν απέναντι στο Δήμο και την πόλη τους, αλλά και 
στα δικαιώματα που δημιουργούνται για λογαριασμό 
τους, από τις ισχύουσες κάθε φορά διατάξεις του Νόμου 
για τους Ο.Τ.Α και από τα θεσπιζόμενα υπέρ αυτών, μέ¬ 
τρα της Δημοτικής Αρχής και των άλλων συναφών φορέ¬ 
ων του Δημόσιου Τομέα. 

- Είναι υπεύθυνοι για την τάξη και την ευκοσμία που πρέ¬ 
πει να επικρατούν στους χώρους, όπου οι υπηρεσίες του 
Δήμου ασκούν τα καθήκοντα τους. 

Ασκούν κάθε άλλη αρμοδιότητα που πηγάζει από την γε¬ 
νικότερη αποστολή τους, είτε αυτή δημιουργείται αυτοδι¬ 
καίως κατά την άσκηση των καθηκόντων της Διεύθυνσης. 

Β.ΓΕΝΙΚΑ ΚΑΘΗΚΟΝΤΑ ΤΩΝ ΠΡΟΪΣΤΑΜΕΝΩΝ 
ΤΜΗΜΑΤΩΝ. 

Κάθε τμήμα έχει την ευθύνη για την νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για το 
καθένα από αυτά. 

Ειδικότερα: 

- Εισηγούνται ιεραρχικά τα θέματα της αρμοδιότητας 
τους. 

- Έχουν την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας τους. 

- Έχουν τη φροντίδα και την ευθύνη για τη νόμιμη, έγκαι¬ 
ρη και σωστή διεκπεραίωση των υποθέσεων της αρμο¬ 
διότητας τους. Για το σκοπό αυτό συνεργάζονται, βοη- 

θούν, συντονίζουν και κατευθύνουν τους υπαλλήλους 
που υπηρετούν μαζί τους, για τη θεμελίωση των συναφών 
προς τις αρμοδιότητες αυτών, ενεργειών της διοίκησης 
του Δήμου σε σωστή και νόμιμη βάση, εξυπηρετούσα κα¬ 
τά κύριο λόγο, τα συμφέροντα του Δήμου και των Δημο¬ 
τών. 

- Οι Προϊστάμενοι αυτών συζητάνε και ανάλογα συμ¬ 
φωνούν ή όχι, τροποποιώντας τις υπηρεσιακές εισηγή¬ 
σεις των υπαλλήλων της δικαιοδοσίας τους, με ενυπό¬ 
γραφη πάντοτε σημείωσή τους στο σχέδιο των εγγρά¬ 
φων. με παράλληλη υποχρέωση, σε μια τέτοια 
περίπτωση, έγκαιρης και αιτιολογημένης ενημέρωσης 
του Δημάρχου. 

- Μεριμνούν για τις τοιχοκολλήσεις των ανακοινώσεων 
και για την κοινοποίηση των διακηρύξεων που εμπίπτουν 
στην αρμοδιότητά τους, είτε αυτές προέρχονται από το 
Δήμο για λογαριασμό της υπηρεσίας που εκπροσωπούν 
και επιλαμβάνονται δισεπίλυτων θεμάτων, παίρνοντας 
πρωτοβουλία για την υπέρ του πολίτη νόμιμη λύση τους. 

- Καταρτίζουν σε πρώτο βαθμό τις εκθέσεις υπηρεσια¬ 
κής ικανότητας του προσωπικού που υπάγεται διοικητικά 
στο Τ μήμα τους. 

- Εισηγούνται ιεραρχικά τη λήψη μέτρων για την εύρ- 
ρυθμη και ομαλή λειτουργία της Υπηρεσίας τους. 

- Παραλαμβάνουν την αλληλογραφία που ανάγεται 
στην αρμοδιότητά τους και διανέμουν αυτή με ειδικό βι¬ 
βλίο παράδοσης και παραλαβής στους υπ' αυτούς υπαλ¬ 
λήλους. 

- Συγκεντρώνουν στοιχεία δραστηριότητας και προό¬ 
δου των λειτουργιών της υπηρεσίας τους, συντάσσουν 
και τηρούν εποπτικούς πίνακες, τηρούν στατιστικά και άλ¬ 
λα χρήσιμα στοιχεία για τη σύνταξη προγραμμάτων στα 
αντικείμενα της αρμοδιότητάς τους. 

- Προμηθεύουν τα γραφεία της δικαιοδοσίας τους, με 
τα απαραίτητα βοηθήματα, για τη διευκόλυνσή τους και 
κάνουν σωστά τη δουλειά τους. 

ΑΡΘΡΟ: ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

1 Συμβούλιο Συντονισμού Υπηρεσιώντου Δήμου (επτα- 
μελές) 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας, του προγραμματισμού, του 
συντονισμού και της παρακολούθησης του έργου των 
υπηρεσιών. 

Στο Συμβούλιο μετέχουν σε μόνιμη βάση ο Δήμαρχος, 
οι Προϊστάμενοι Δώσεων, Προϊστάμενος Τμήματος και 
τεσσερα (4) μέλη του Δημοτικού Συμβουλίου που θα ορι- 
σθούν με απόφαση του Δημοτικού Συμβουλίου. 

Στο Συμβούλιο μπορεί να συμμετέχουν κατά περίπτωση 
και άλλοι, όπως υπηρεσιακά στελέχη και εκπρόσωποι Νο¬ 
μικών Προσώπων και επιχειρήσεων του Δήμου. 

Οταν το Συμβούλιο συζητά θέματα σχετικά με το προ¬ 
σωπικό του Δήμου, συμμετέχει και εκπρόσωπος των ερ¬ 
γαζομένων. 

Πρόεδρος του Συμβουλίου είναι ο Δήμαρχος. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του Δήμου, η αλληλοενημέρωση και η οριζόντια συ¬ 
νεργασία μεταξύ των υπηρεσιών, και η επίλυση διατμη- 
ματικών προβλημάτων. 

Ειδικότερα το Συμβούλιο συγκαλείται με ευθύνη του 
Δημάρχου τουλάχιστον μία φορά το μήνα, και ύστερα από 
αίτηση του 1 /3 των μελώντου Συμβουλίου αυτού κατ’ ανά- 
λογον εφαρμογή των όσων ισχύουν για τις συνεδριάσεις 
του Δημοτικού Συμβουλίου. 


Τα κυριότερα θέματα που συζητούνται στο συμβούλιο 
περιλαμβάνουν; 

.Τα περιοδικά προγράμματα δράσης και τις δραστηριό¬ 
τητες γενικά των επί μέρους υπηρεσιών του Δήμου. 

.Την κατανομή της ευθύνης και τον συντονισμό των επι- 
μέρους δραστηριοτήτων/ ενεργειών των προγραμμάτων 
δράσης που έχουν ανατεθεί στις υπηρεσίες του Δήμου. 

.Την πρόοδο των επιμέρους δραστηριοτήτων / ενεργει¬ 
ών των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία αντί¬ 
στοιχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

2. Ολομέλειες Διοικητικών Μονάδων 

Στο επίπεδο των τμημάτων ο συντονισμός και η συμμε¬ 
τοχή των υπαλλήλων του Δήμου εξασφαλίζεται με τακτι¬ 
κές συντονιστικές συσκέψεις με αντικείμενο την αλληλο¬ 
ενημέρωση. και την επισήμανση και αντιμετώπιση προ¬ 
βλημάτων των σχετικών λειτουργειών τη βελτίωση της 
ποιότητας των υπηρεσιών κλπ. 

3. Διατμηματικές Ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο τμήματα, δημιουργού- 
νται ομάδες εργασίας για τις οποίες ορίζονται συντονι¬ 
στές με απόφαση Δημάρχου. 

4. Ολομέλειες του Προσωπικού του Δήμου. 

Το προσωπικό του Δήμου συναντάται σε ολομέλεια σε 
τακπκή βάση με τον Δήμαρχο και την Δήμαρχο Αρχή με 
ανπκείμενο την ενημέρωσή του για την πορεία του Δή¬ 
μου, την ενημέρωση της Δημοτικής Αρχής για τις απόψεις 
του προσωπικού και την άμεση αντιμετώπιση προβλημά¬ 
των και δυσλειτουργειών. 

ΑΡΘΡΟ: ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ 
ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό πλαί¬ 
σιο λειτουργίας τους. 

Λεπτομερέστερες περιγραφές αρμοδιοτήτων μπορούν 
να γίνουν με τη σύνταξη κανονισμών ή εγκυκλίων λει¬ 
τουργίας των διοικητικών μονάδων από το Δημοτικό Συμ¬ 
βούλιο. 

Η κατανομή του προσωπικού στις διάφορες Υπηρεσίες 
και γραφεία του Δήμου και η ανάθεση στο προσωπικό των 
καθηκόντων αυτών που αναφέρονται στον παρόντα Ορ¬ 
γανισμό, όσο και αυτών που πιθανώς να προκόψουν στο 
μέλλον, γίνεται με απόφαση του Δημάρχου μετά από ει¬ 
σήγηση των αρμοδίων Προϊσταμένων. 

ΚΕΦΑΛΑΙΟ Α: ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΔΗΜΟΥ 

ΑΡΘΡΟ: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ, ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι¬ 
κός). 

Οι θέσεις της κατηγορίας ΥΕ κατατάσσονται στους 
βαθμούς £ (εισαγωγικός). Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α/87 και το 
Π.Δ.22/90. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι θέσεις που προβλέπονται ανά κατηγορία και κλάδο 
είναι οι εξής . 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 

ΠΕΙ 

Διοικητικών (Οικονομολόγων κλπ) 

Θέσεις 
Δύο (2) 

ΠΕ3 

Πολιτικών Μηχανικών 

Μία (1) 

ΠΕ4 

Αρχιτεκτόνων 

Μία (1) 

ΠΕ11 

Μηχανικών Η/Υ και Πληροφορικής 

Μία (11 

ΠΕ9 

Γ εωπόνων 

Μία (1) 

ΠΕ 

Κοινωνικής Λειτουργού 

Μία (1) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

Κλάδος , Θέ °ας 

ΤΕ5 Τεχνολόγων Τοπογράφων Μηχανικών 1 (μία) 

ΤΕ17 Διοικητικών Λογιστών 1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


θέσεις 

ΔΕΙ 

Διοικητικών 

Έξη (6) 

ΔΕ28 

Χειριστών Μηχανημάτων Έργων 

Δύο (2) 

ΔΕ24 

Ηλεκτρολόγων 

μία (1) 

ΔΕ 29 

Οδηγών Αυτοκινήτων 

τρεις (3) 

ΔΕ30 

Τεχνιτών (υδραυλικών) 

δύο (2) 

ΔΕ 

Μηχανοτεχνιτών 

Δύο (2) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

Κλάδος 


θέσεις 

ΥΕ 16 

Εργατών (καθαριότητας) 

Τέσσερις (4) 

ΥΕ 16 

Εργατών (γενικών καθηκόντων) 

Τέσσερις (4) 

ΥΕ1 

Κλητήρα 

μία(ΐ) 

ΥΕ16 

Καθαρίστριας 

μία {1) 

ΑΡΘΡΟ: 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


Κλάδος θέσεις 

ΔΕ 15 Δημοτικού Εισττράκτορα μία (1) 

Η προηγούμενη θέση κενούμενη με οποιονδήποτε τρό¬ 
πο καταργείται. 

ΑΡΘΡΟ: ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Κλάδος θέσεις 

ΥΕ16 Εργάτης ύδρευσης μία(1) 

ΥΕ16 Εργατών κήπων δύο (2) 

ΥΕ16 Καθαρίστρια (με μειωμένη απασχόληση) μία(1) 

Οι προηγούμενες θέσεις κενούμενες με οποιονδήποτε 
τρόπο καταργούνται. 

ΑΡΘΡΟ: ΘΕΣΕΙΣ ΠΡΟΪΣΤΑΜΕΝΩΝ 

Για την επιλογή των Προϊσταμένων των Διευθύνσεων 
των Υπηρεσιών, των Τμημάτων και του Αυτοτελούς γρα¬ 
φείου του Δήμου, εφαρμόζονται οι σχετικές διατάξεις του 
Ν.2190/1994 ή όπως αυτές ισχύουν κάθε φορά. 

Η τοποθέτηση των Προϊσταμένων πραγματοποιείται τε¬ 
λικά στις αντίστοιχες Οργανικές μονάδες για τρία χρόνια, 
με απόφαση του Δημάρχου. Οι τοποθετούμενοι ως προϊ¬ 
στάμενοι εξακολουθούν να ασκούν τα καθήκοντα τους, 
μέχρι την τυχόν επανεπιλογή τους ή την τοποθέτηση νέ¬ 
ου Προϊσταμένου. 

Για τον προσδιορισμό των κλάδων από τους οποίους θα 
προέρχονται οι Προϊστάμενοι Διευθύνσεων, Τμημάτων 
και του Αυτοτελούς Γραφείου των υπηρεσιών του Δήμου 
λαμβάνονται υπόψη οι σχετικές διατάξεις. 


Στη διεύθυνση και τα Τμήματα των Διοικητικών και Οι¬ 
κονομικών Υπηρεσιών, προϊστανται μόνιμοι υπάλληλοι 
των κλάδων Π. Ε.1 -Τ.Ε.17-καιΔ.Ε1. 

Στη Διεύθυνση και τα Τμήματα των Τεχνικών Υπηρεσιών 
και Περιβάλλοντος, προϊστανται μόνιμοι υπάλληλοι των 
Κλάδων Π.Ε. 1 -, Π.Ε.4-, Π.Ε.7-.Τ.Ε.5-, και Δ Ε.5-, 

Τον Προϊστάμενο Διεύθυνσης που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό προϊστάμενος των υποκείμενων Οργανικών μονά¬ 
δων και επί ομοιοβάθμων ο προϊστάμενος που έχει τα πε¬ 
ρισσότερα χρόνια υπηρεσίας στο βαθμό με την προϋπό¬ 
θεση ότι ανήκει σε,κλάδο του οποίου οι υπάλληλοι προ- 
βλέπεται από τις οικείες οργανικές διατάξεις ότι μπορεί 
να προϊστανται. 

Τον προϊστάμενο Τμήματος που απουσιάζει ή κωλύεται 
αναπληρώνει στα καθήκοντά του ο ανώτερος κατά βαθ μό 
υπάλληλος που έχει τα περισσότερα χρόνια υπηρεσίας 
στο βαθμό και εφόσον ο κλάδος στον οποίο ανήκει προο¬ 
ρίζεται για επιλογή θέσεων προϊσταμένων. 

ΑΡΘΡΟ: ΠΡΟΣΩΠΙΚΟ ΕΠΟΧΙΑΚΩΝ κ.λ.π. ΑΝΑΓΚΩΝ 

-Συνιστώνται 10 θέσεις με σχέση εργασίας ιδιωτικού δι¬ 
καίου ορισμένου χρόνου, διαφόρων ειδικοτήτων, για την 
αντιμετώπιση εποχιακών ή άλλων περιοδικών ή πρόσκαι¬ 
ρων αναγκών (Ν.2503/97, άρθρο 18 παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό, μετά από από¬ 
φαση του Δημοτικού Συμβουλίου για την αναγκαιότητα 
της πρόσληψης, 

1.2 Τεχνίτες 

2.2 Χειριστές 

3. 1 Οδηγός 

4. 1 Εργάτης Νεκροταφείου 

5. 4 Εργάτες 

ΑΡΘΡΟ: ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

β) Η πλήρωση των κενών οργανικών θέσεων του Οργα¬ 
νισμού θα γίνεται μετά από απόφαση του Δημοτικού Συμ¬ 
βουλίου λαμβάνοντας υπόψη τα οικονομικά στοιχεία του 
Δήμου. 

γ) Η ισχύς του παρόντος Οργανισμού αρχίζει από τη δη¬ 
μοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ : ΚΑΛΥΨΗ ΔΑΠΑΝΗΣ 

Στον Προϋπολογισμό του τρέχοντος έτους έχει εγγρά¬ 
φει πίστωση ποσού 87 572.000 δρχ. στους αντίστοιχους 
Κωδικούς Αριθμούς για την κάλυψη της μισθοδοσίας του 
υπάρχοντος προσωπικού. 

Η μελλοντική επιβάρυνση του προϋπολογισμού του Δή¬ 
μου απάτην απόφαση αυτή δεν είναι δυνατό να υπολογι- 
σθεί. 

Η απόφαση αυτή να δημοσιευθεί στην εφημερίδα της 
Κυβέρνησης. 

Λιβαδειά, 28 Μοίου 1999 

Ο Γεν. Γραμματέας Περιφέρειας 
ΧΡΟΝΗΣ ΠΟΛΥΧΡΟΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


